અનિલ શુક્લાએ ગ્પ્ઘ્ની કાર્યવાહી વિશે જણાવતાં કહ્યું હતું કે ‘BMCના અધિકારીઓ પોણો કલાક પછી અમારા વિસ્તારમાં પહોંચ્યા હતા, પરંતુ જ્યાં સુધી પાણી બંધ ન થાય ત્યાં સુધી તેઓ તમાશો જોતા ઊભા રહી ગયા હતા. ચાર કલાક પછી પાણી બંધ થયા બાદ તેમણે તેમની કાર્યવાહી શરૂ કરી હતી. એટલો સમય લાઇટો પણ બંધ રહી હતી. ફાયર-બ્રિગેડની એક વૅન અને પચીસથી ૩૦ પોલીસની વૅન લોકોને મદદ કરવા આવી ગઈ હતી. નજર સામે માણસો અને વાહનો તણાઈ રહ્યાં હતાં. એક વૃક્ષ પડવાથી એની નીચે કાર દબાઈ ગઈ હતી. આટલા તોફાની વાતાવરણમાં પણ કોઈ જાનહાનિ થઈ નહોતી. જોકે લાખો રૂપિયાની ઘરવખરીને અને માલને નુકસાન થયું હતું.’